नयी दिल्ली, 11 अक्तूबर भाषा दिल्ली सरकार ने सीआईएसएफ को पत्र लिख कर मेट्रो ट्रेनों और स्टेशन परिसर में यात्रियों को माचिस और लाइटर लेकर जाने की अनुमति नहीं देने का अनुरोध किया है क्योंकि इससे धूम्रपान को बढ़ावा मिलता है।
दिल्ली सरकार ने सीआईएसएफ से कहा : मेट्रो ट्रेनों में माचिस, लाइटर ले जाने पर लगे प्रतिबंध
डिसक्लेमर:यह आर्टिकल एजेंसी फीड से ऑटो-अपलोड हुआ है। इसे नवभारतटाइम्स.कॉम की टीम ने एडिट नहीं किया है।
No-Author | भाषा | Updated: Oct 12, 2017, 6:21 PM
नयी दिल्ली, 11 अक्तूबर भाषा दिल्ली सरकार ने सीआईएसएफ को पत्र लिख कर मेट्रो ट्रेनों और स्टेशन परिसर में यात्रियों को माचिस और लाइटर लेकर जाने की अनुमति नहीं देने का अनुरोध किया है क्योंकि इससे धूम्रपान को बढ़ावा मिलता है।
अपने इस पत्र में स्वास्थ्य विभाग ने लिखा है कि केन्द्रीय औद्योगिक सुरक्षा बल सीआईएसएफ हवाई अड्डों पर ऐसी वस्तुओं को ले जाने की अनुमति नहीं देता है और उन्हीं कारणों से डीएमआरसी परिसरों में भी इन वस्तुओं के ले जाने पर प्रतिबंध होना चाहिए।
पिछले महीने स्वास्थ्य विभाग ने इस सिलसिले में दिल्ली मेट्रो रेल कॉरपोरेशन डीएमआरसी को सख्त अनुपालन नोटिस जारी किया था।
डीएमआरसी ने जनवरी में प्रतिबंधित वस्तुओं की अपनी सूची से माचिस और लाइटर को बाहर कर दिया था। अब किसी यात्री को मेट्रो ट्रेनों और स्टेशन परिसरों में एक माचिस और एक लाइटर ले जाने की अनुमति है।
दिल्ली के अतिरिक्त निदेशक स्वास्थ्य डॉक्टर एस के अरोड़ा ने बताया, हमें जानकारी मिली है कि सीआईएसएफ डीएमआरसी को सुरक्षा प्रदान करती है, जो गृह मंत्रालय के अन्तर्गत एक स्वतंत्र सरकारी इकाई के रूप में काम करती है और यात्रियों की सीआईएसएफ द्वारा सुरक्षा जांच के बाद इन वस्तुओं लाइटर और माचिस की अनुमति प्रदान की गयी।
अरोड़ा ने अपने पत्र में ना केवल धुआं के खतरों से गैर-धूम्रपान करने वाले लोगों को बचाने के लिए लोक स्वास्थ्य हितों के वास्ते तुरंत कार्वाई करने की मांग की बल्कि यात्रियों और कर्मचारियों की सुरक्षा के मद्देनजर भी ऐसा करने का आग्रह किया क्योंकि आग का कारण बनने वाली इन वस्तुओं से वर्तमान संवेदनशील परिदृश्य में किसी भी समय बड़ा सुरक्षा खतरा हो सकता है।
भाषा
Navbharat Times News App: देश-दुनिया की खबरें, आपके शहर का हाल, एजुकेशन और बिज़नेस अपडेट्स, फिल्म और खेल की दुनिया की हलचल, वायरल न्यूज़ और धर्म-कर्म... पाएँ हिंदी की ताज़ा खबरें डाउनलोड करें NBT ऐप
लेटेस्ट न्यूज़ से अपडेट रहने के लिए NBT फेसबुक
पेज लाइक करें
Web Title : Hindi News from Navbharat Times, TIL Network
hin_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva eng_Latn